Document ID: 32006R0913

TARYBOS REGLAMENTAS (EB) Nr. 913/2006
2006 m. birželio 19 d.
iš dalies keičiantis Reglamento (EB) Nr. 2042/2000, nustatančio galutinį antidempingo muitą Japonijos kilmės televizijos kamerų sistemų importui, priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau - pagrindinis reglamentas),
atsižvelgdama į Komisijos pasiūlymą, pateiktą pasikonsultavus su Patariamuoju komitetu,
kadangi:
A. ANKSTESNĖS PROCEDŪROS
(1)
Reglamentu (EB) Nr. 1015/94 (2) Taryba nustatė galutinį antidempingo muitą Japonijos kilmės televizijos kamerų sistemų importui (toliau - TKS).
(2)
2000 m. rugsėjo mėn. Reglamentu (EB) Nr. 2042/2000 (3) Taryba patvirtino galutinius antidempingo muitus, nustatytus Reglamentu (EB) Nr. 1015/94 (su vėlesniais pakeitimais), remdamasi pagrindinio reglamento 11 straipsnio 2 dalimi.
(3)
Reglamento Nr. 2042/2000 1 straipsnio 3 dalies e punkte į antidempingo muito taikymo sritį Taryba aiškiai neįtraukė to reglamento priede (toliau - priedas) išvardytų kamerų sistemų, kurios yra aukščiausios klasės profesionalių kamerų sistemos ir, nors formaliai joms galima taikyti to reglamento 1 straipsnio 2 dalyje pateiktą produkto apibrėžimą, jų negalima laikyti televizijos kamerų sistemomis.
(4)
Komisija 2005 m. rugsėjo 29 d. pranešimu (4) inicijavo antidempingo priemonių, taikomų Japonijos kilmės TKS importui, peržiūrą pagal pagrindinio reglamento 11 straipsnio 2 dalį.
B. NAUJŲ PROFESIONALIŲ KAMERŲ SISTEMŲ MODELIŲ TYRIMAS
1. PROCEDŪRA
(5)
Du Japonijos eksportuojantys gamintojai, Hitachi Denshi (Europa) GmbH (toliau - Hitachi) ir Matsushita, pranešė Komisijai, kad į Bendrijos rinką jie ketina tiekti naujus profesionalių kamerų sistemų modelius ir paprašė Komisijos į Reglamento (EB) Nr. 2042/2000 priedą įtraukti šiuos naujus profesionalių kamerų sistemų modelius ir jų priedus ir tokiu būdu netaikyti jiems antidempingo muito.
(6)
Apie tai Komisija pranešė Bendrijos pramonės atstovams ir pradėjo tyrimą, siekdama nustatyti, ar nagrinėjami produktai priklauso antidempingo muito taikymo sričiai ir ar reikia atitinkamai iš dalies keisti Reglamento (EB) Nr. 2042/2000 rezoliucinę dalį.
2. TIRIAMIEJI MODELIAI
(7)
Buvo gauti prašymai atleisti nuo muito šiuos kamerų sistemų modelius, pateiktus drauge su atitinkama technine informacija:
Matsushita:
-
kameros galvutę AK-HC910L,
-
kameros galvutę AK-HC1500G,
-
kameros valdymo bloką AK-HRP900,
-
kameros valdymo bloką AK-HRP150.
Visi modeliai buvo pateikti kaip modelių, jau atleistų nuo galiojančių antidempingo priemonių, vėlesni variantai.
Hitachi:
-
kameros galvutę DK-H31,
-
nuotolinį valdymo pultą RU-3300N.
Abu modeliai buvo pateikti kaip labai panašūs į modelius, jau atleistus nuo galiojančių antidempingo priemonių. Jie nepateikiami su trišake sistema ar su trišakiu adapteriu ir naudojami stebėti vaizdo kameromis ir telekonferencijoms bei laboratorijose ir bibliotekose.
3. IŠVADOS
a) Kamerų galvutės AK-HC910L ir AK-HC1500G, kamerų valdymo blokai AK-HRP900 ir AK-HRP150
(8)
Kamerų galvutės AK-HC910L ir AK-HC1500G bei kamerų valdymo blokai AK-HRP900 ir AK-HRP150 atitinka Reglamento (EB) Nr. 2042/2000 1 straipsnio 2 dalies a punkte pateiktą produkto aprašymą. Tačiau juos daugiausia naudoja profesionalai. Buvo padaryta išvada, kad jie yra profesionalios kamerų sistemos, kaip apibrėžta Reglamento (EB) Nr. 2042/2000 1 straipsnio 3 dalies e punkte. Todėl jiems neturėtų būti taikomos galiojančios antidempingo priemonės, ir juos reikėtų įtraukti į Reglamento (EB) Nr. 2042/2000 priedą.
(9)
Remiantis nusistovėjusia Bendrijos institucijų praktika, šioms televizijos kamerų sistemoms neturėtų būti taikomas antidempingo muitas nuo tos dienos, kurią Komisijos tarnybos gavo atitinkamą prašymą atleisti nuo muito. Todėl visoms šioms importuojamoms kameroms, įvežtoms 2005 m. rugsėjo 5 d. arba vėliau, nuo tos datos neturėtų būti taikomas antidempingo muitas:
Matsushita:
-
kameros galvutei AK-HC910L,
-
kameros galvutei AK-HC1500G,
-
kameros valdymo blokui AK-HRP900,
-
kameros valdymo blokui AK-HRP150.
b) Kamerų galvutės DK-H31 ir nuotolinis valdymo pultas RU-3300N
(10)
Kameros galvutė DK-H31 ir nuotolinis valdymo pultas RU-3300N atitinka Reglamento (EB) Nr. 2042/2000 1 straipsnio 2 dalies a punkte pateiktą produkto aprašymą. Tačiau juos daugiausia naudoja profesionalai, ir jie Bendrijos rinkoje neparduodami su atitinkama trišake sistema arba adapteriu. Buvo padaryta išvada, kad jie turėtų būti laikomi profesionaliomis kamerų sistemomis, kaip apibrėžta Reglamento (EB) Nr. 2042/2000 1 straipsnio 3 dalies e punkte. Todėl jiems neturėtų būti taikomos galiojančios antidempingo priemonės, ir juos reikėtų įtraukti į Reglamento (EB) Nr. 2042/2000 priedą.
(11)
Remiantis nusistovėjusia Bendrijos institucijų praktika, šioms televizijos kamerų sistemoms neturėtų būti taikomas antidempingo muitas nuo tos dienos, kurią Komisijos tarnybos gavo atitinkamą prašymą atleisti nuo muito. Todėl visoms šioms importuojamoms kameroms, įvežtoms 2005 m. lapkričio 3 d. arba vėliau, nuo tos datos neturėtų būti taikomas antidempingo muitas:
Hitachi:
-
kameros galvutei DK-H31,
-
nuotoliniam valdymo pultui RU-3300N.
4. INFORMACIJA SUINTERESUOTOSIOMS ŠALIMS IR IŠVADOS
(12)
Komisija pranešė Bendrijos pramonės atstovams ir TKS eksportuotojams savo išvadas ir suteikė jiems galimybę pareikšti savo nuomonę. Nė viena šalis neprieštaravo Komisijos išvadoms.
(13)
Remiantis tuo, kas išdėstyta pirmiau, reikėtų atitinkamai iš dalies pakeisti Reglamentą (EB) Nr. 2042/2000,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2042/2000 priedas pakeičiamas šio reglamento priedu.
2 straipsnis
1. Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
2. Šis reglamentas taikomas šiems importuojamiems modeliams, kuriuos pagamino ir į Bendriją eksportavo šie eksportuojantys gamintojai:
a)
Matsushita nuo 2005 m. rugsėjo 5 d.:
-
kameros galvutei AK-HC910L,
-
kameros galvutei AK-HC1500G,
-
kameros valdymo blokui AK-HRP900,
-
kameros valdymo blokui AK-HRP150.
b)
Hitachi nuo 2005 m. lapkričio 3 d.:
-
kameros galvutei DK-H31,
-
nuotoliniam valdymo pultui RU-3300N.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. birželio 19 d.

Labels: 12
3
4
18